c) reguliariai iš naujo svarstyti ir atnaujinti atitinkamai savo įgyvendinimo planus taip, kaip savo sprendimu nustatys šalių konferencija.

b) per dvejus metus nuo tos dienos, kai Stokholmo konvencija tai šaliai įsigalioja, perduoti savo įgyvendinimo planą šalių konferencijai;

Šiuo metu Stokholmo konvencijos A priedo sąrašą sudaro 28 cheminės medžiagos arba cheminių medžiagų grupės, kurias uždrausta gaminti ir naudoti, išskyrus atvejus, kai nustatytos bendrosios arba specialiosios išimtys. Be to, daugelyje besivystančių šalių vis dar naudojamo pesticido DDT gamyba ir naudojimas yra griežtai apriboti, kaip nustatyta Stokholmo konvencijos B priede. B priede taip pat yra nustatytos perfluoroktansulfonrūgščiai (PFOS), jos druskoms bei perfluoroktansulfonilfluoridui (PFOSF) taikomos išimtys ir nurodyta, kokiais atvejais jų naudojimas yra priimtinas.

Taikant bendrąsias išimtis, šias chemines medžiagas naudoti laboratoriniams tyrimams ir kaip pamatinį etaloną, o jų netikslinių teršalų pėdsakų gali būti cheminėse medžiagose, mišiniuose ir gaminiuose. Iki atitinkamo įsipareigojimo įsigaliojimo datos pagamintiems arba naudojamiems gaminiams, kuriuose yra POT, taip pat taikoma išimtis, jei šalys pateikia Stokholmo konvencijos sekretoriatui informaciją apie tokių gaminių naudojimą ir jiems taikomą nacionalinį atliekų tvarkymo planą.

C priedo sąraše esančių netikslinių šalutinių produktų (dioksinų, furanų, polichlorintųjų bifenilų (PCB), pentachlorbenzeno (PeCB), heksachlorbenzeno (HCB), polichlorintųjų naftalenų (PCN) (nuo 2016 m. gruodžio mėn.) ir heksachlorbutadieno (nuo 2018 m. gruodžio mėn.) išleidimas yra nuolat kuo labiau mažinamas, galiausiai siekiant jį visiškai panaikinti, jei įmanoma. Pagal C priedą šalys turi skatinti ir pagal savo veiksmų planus reikalauti naujiems šaltiniams, priskiriamiems Stokholmo konvencijos C priedo II ir III dalyse nurodytoms pagrindinėms šaltinių kategorijoms, naudoti geriausius prieinamus gamybos būdus.

Stokholmo konvencijoje taip pat numatytas POT atsargų ir atsargų, kuriose yra POT, identifikavimas ir saugus tvarkymas. POT turinčios, iš jų sudarytos ar jais užterštos atliekos turėtų būti šalinamos taip, kad jose esantys POT būtų suardyti arba negrįžtamai pakeisti taip, kad nebeturėtų POT savybių. Jei tai ne pats geriausias pasirinkimas aplinkos apsaugos požiūriu arba kai POT kiekis jose yra nedidelis, atliekos gali būti šalinamos kitu aplinkai saugiu būdu. Atliekų šalinimo operacijos, kuriais POT būtų regeneruojami arba pakartotinai naudojami, yra kategoriškai draudžiami. Vežant atliekas, turi būti atsižvelgiama į atitinkamas tarptautines taisykles, standartus ir rekomendacijas, pavyzdžiui, į 1989 m. Bazelio konvenciją dėl pavojingų atliekų tarpvalstybinių pervežimų bei jų tvarkymo kontrolės.

1 lentelė. Tarptautiniu lygmeniu reglamentuojamų POT apžvalga (į Stokholmo konvenciją nuo 2009 m. įtraukti nauji POT pažymėti pilka spalva)

Cheminė medžiaga CAS Įrašyta į Stokholmo konvenciją Įrašyta į JT EEK protokolą dėl POT Įrašyta į ES POT reglamentą Tikslingai gaminami POT Aldrinas 309-00-2 A priedas Taip Taip Chlordanas 57-74-9 A priedas Taip Taip Chlordekonas 143-50-0 A priedas Taip Taip Dieldrinas 60-57-1 A priedas Taip Taip Endosulfanas 959-98-8 33213-65-9 115-29-7 A priedas Ne Taip Endrinas 72-20-8 A priedas Taip Taip Heptachloras 76-44-8 A priedas Taip Taip Heksabrombifenilas (HBB) 36355-01-8 A priedas Taip Taip Heksabromciklododekanas (HBCDD) (įskaitant jo izomerus) 25637-99-4 3194-55-6 134237-50-6 134237-51-7 134237-52-8 A priedas Ne Taip Heksabromdifenileteris ir heptabromdifenileteris 36483-60-0;

68928-80-3;

ir kiti A priedas Taip Taip Taip Heksachlorbenzenas (HCB) 118-74-1 A priedas Taip Taip Alfaheksachlorcikloheksanas* 319-84-6; 608-73-1 A priedas Taip: heksachlorcikloheksanai (HCH; CAS: 608-73-1 ), įskaitant lindaną (CAS: 58-89-9) Taip (visi izomerai, įskaitant lindane aptinkamą gama-HCH) Betaheksachlorcikloheksanas* 319-85-7 A priedas Lindanas* 58-89-9 A priedas Mireksas 2385-85-5 A priedas Taip Taip Pentachlorbenzenas 608-93-5 A priedas Taip Taip Pentachlorfenolis (PCP) 87-86-5 ir kiti A priedas Ne Taip – įtrauktas 2019 m. naujoje redakcijoje Polichlorintieji bifenilai (PCB) 1336-36-3 ir kiti A priedas Taip Taip Tetrabromdifenileteris ir pentabromdifenileteris 40088-47-9; 32534-81-9 ir kiti



A priedas Taip Taip Taip Toksafenas 8001-35-2 A priedas Taip Taip DDT 50-29-3 B priedas Taip Taip Perfluoroktansulfonrūgštis, jos druskos ir perfluoroktansulfonilfluoridas (PFOS) 1763-23-1; 307-35-7 ir kiti



B priedas Taip Taip Perfluoroktano rūgštis (PFOA), jos druskos ir PFOA giminingi junginiai 335-67-1 A priedas Ne Taip – įtrauktas 2020 m. balandžio mėn. Trumposios grandinės chlorintieji parafinai (SCCP) 85535-84-8 ir kiti A priedas Taip Taip Heksachlorbutadienas (HCBD) 87-68-3 A priedas Taip Taip Polichlorintieji naftalenai (PCN) 70776-03-3 ir kiti A priedas Taip Taip Bis(pentabromfenil)eteris, taip pat žinomas kaip dekabromdifenileteris (c-dekaBDE) 1163-19-5 A priedas Ne Taip – įtrauktas 2019 m. naujoje redakcijoje Dikofolis 115-32-2 A priedas Ne Taip – įtrauktas 2020 m. birželio mėn. Netikslingai susidarantys POT Polichlorintieji dibenzo-p-dioksinai (PCDD) 1746-01-6 C priedas Taip Taip Polichlorintieji dibenzofuranai (PCDF) 1746-01-6 C priedas Taip Heksachlorbenzenas (HCB) 118-74-1 C priedas Taip Taip Pentachlorbenzenas 608-93-5 C priedas Taip Taip – įtrauktas 2019 m. naujoje redakcijoje Polichlorintieji bifenilai (PCB) 1336-36-3 ir kiti C priedas Taip Taip Polichlorintieji naftalenai (PCN) 70776-03-3 ir kiti C priedas Taip Taip – įtrauktas 2019 m. naujoje redakcijoje Policikliniai aromatiniai angliavandeniliai (PAH) 207-08-9 ir kiti Ne Taip Taip Heksachlorbutadienas (HCBD) 87-68-3 C priedas Taip Taip – įtrauktas 2019 m. naujoje redakcijoje

* Lindanas, alfaheksachlorcikloheksanas ir betaheksachlorcikloheksanas, taip pat chlordekonas ir heksabrombifenilas pagal Stokholmo konvenciją dabar yra naujieji POT, tačiau jie jau reglamentuojami pagal POT protokolą ir POT reglamentą.

4.Sąjungos įgyvendinimo plano (UIP) dėl POT tikslas

Stokholmo konvencijoje nustatytas įpareigojimas visoms šalims parengti planą, kaip įvykdyti savo įsipareigojimus pagal Stokholmo konvenciją, ir stengtis jį įgyvendinti. Sąjungoje šis įsipareigojimas taip pat įgyvendinamas POT reglamento 9 straipsniu. Todėl Komisija parengė (2007 m.) įgyvendinimo planą dėl POT, kuris taip pat apima chemines medžiagas, kurioms taikomas POT protokolas . Vėliau šis planas buvo kelis kartus atnaujintas, nes toliau keitėsi Stokholmo konvencija, POT protokolas ir ES teisė.

Bendras UIP tikslas yra ne tik įvykdyti teisinius įsipareigojimus, bet ir įvertinti atliktus veiksmus bei parengti strategiją ir veiksmų planą dėl tolesnių Sąjungos priemonių, susijusių su POT, įtrauktais į Stokholmo konvenciją ir (arba) į JT EEK protokolą dėl POT.

Todėl Sąjungos įgyvendinimo planu siekiama:

·peržiūrėti esamas su POT susijusias Sąjungos lygmens priemones;

·įvertinti, ar jos veiksmingos ir ar jų pakanka Stokholmo konvencijos įsipareigojimams įvykdyti;

·nustatyti, kokių tolesnių Sąjungos lygmens priemonių reikia;

·parengti tolesnių priemonių įgyvendinimo planą;

·nustatyti ir sustiprinti POT valdymo ir kitų aplinkos apsaugos politikos priemonių bei kitų politikos sričių tarpusavio ryšius bei galimą sąveiką ir

·pagerinti informuotumą apie POT ir jų kontrolės priemones.

5.Sąjungos įgyvendinimo plano santrauka